Strivosta kolombo

La Strivosta kolombo, Columba fasciata, estas mezgranda birdo de la familio de Kolombedoj kiu inkludas kolombojn kaj turtojn ene de la genro de Amerikaj kolomboj nome Patagioenas. La plej proksima parencoj estas la Ĉilia kolombo kaj la Kariba kolombo, kiuj formas kladon ene de la genro Patagioenas por specioj kun fina vostostrio kaj brilega plumaro en siaj koloj.(Johnson et al., 2001)

 Aspekto 
eta|maldekstre|220ra
eta|maldekstre|220ra
Ĝi estas la plej granda kolombo en Nordameriko, inter 34 kaj 36 cm longa kaj peza 250 ĝis 450 g. La plumaro estas griza, iom pli malhela supre. La kapo kaj subaj partoj havas rozecan nuancon, ĉefe ĉe la maskla plenkreskulo; la ventro estas preskaŭ blanka. La fina duono de la vosto estas rimarkinde kaj kontrastege blanka limigita de nigra limostrio disde la griza komenca duono (escepte en la subspecio de Malsupra Kalifornio), kaj de tie devenas la nomo. La beko kaj kruroj estas flavaj, tiu kun nigra pinto. Plenkreskuloj havas verdan brilkolorojn dorse de la kolo sub blanka mallarĝa strio nuka. Junuloj havas blankajn plumobordojn supre kio donas al ili skvamecan aspekton.
220ra|maldekstre|eta|Ĉe mangejo ĉe Pecos, Nov-Meksiko

 Disvastiĝo 
La teritorio ampleksas el Brita Kolumbio, Utaho, kaj Kolorado suden en altaj altitudoj tra Meksiko kaj Centra Ameriko ĝis norda Argentino. En aŭtuno tiu birdo migras for de la teritorio norde de Kalifornio, Nov-Meksiko kaj okcidenta Teksaso. Populacioj el Kostariko suden estas foje konsiderataj kiel aparta specio, la Blanknuka kolombo, C. albilinea. Ĝi troviĝas ĉe altitudoj el 900 m ĝis 3 600 m, ĝenerale en arbaroj de kverkoj, pinoj kaj aliaj Pinofitoj. La specio malpliiĝas iomete lastatempe.

 Subspecioj 
 Patagioenas fasciata crissalis (Salvadori)
 Patagioenas fasciata fasciata (Say), Interna Strivosta kolombo, reproduktiĝas oriente aŭ sude de Sierra Nevada
 Patagioenas fasciata letonai (Dickey kaj Van Rossem)
 Patagioenas fasciata monilis (Vigors), Pacifika Strivosta kolombo, nordaj estas tre migrantaj
 Patagioenas fasciata parva (Griscom)
 Patagioenas fasciata roraimae (Chapman)

 Kutimoj 
Tiu ĉi nearktisa kaj neotropisa specio estas relative silentema inter kolomboj. Ties voĉo estas mallaŭta krio kiel de gufo, ofte en dusilabaj alvokoj kiuj supreas kaj subas (huu-uh) kun silenteroj inter alvokoj. (Mahler & Tubaro 2001).

Ĝi manĝas semojn, ĉefe glanojn, en pinarbaroj kaj foje eĉ en terkulturejoj.

Ili konstruas ordinaran neston el bastonetoj kaj aliaj arbaraj restaĵoj inter la branĉoj de arbo, kie la ino demetas unu aŭ du ovojn. Ili preferas por reproduktado proksimecon je akvo kaj arbustejoj aŭ densaj arbaroj. For de la reprodukta sezono ili formas arojn, foje de ĉirkaŭ 50 birdoj, kaj ofte iĝas nomadaj, sekve de la glanorikolto aŭ translokiĝante al pli malaltaj altitudoj aŭ aliaj areoj for de la reprodukta teritorio. Ili ofte vizitas birdomanĝejojn.

La parazita pediko, Columbicola extinctus, laŭ supozo formortinta pro la formorto de la Migrokolombo, ĵus estis remalkaŝita ĉe la Strivosta kolombo, Columba fasciata.

Referencoj

 Literaturo 
  Ne minacata
 Howell, Steven N. G. & Webb, Sophie (1995): A Guide to the Birds of Mexico and Northern Central America. Oxford University Press, Oxford & New York. ISBN 0-19-854012-4
  Hispanlingve.
 Johnson, Kevin P.; de Kort, Selvino; Dinwoodey, Karen, Mateman, A. C.; ten Cate, Carel; Lessells, C. M. & Clayton, Dale H. (2001): A molecular phylogeny of the dove genera Streptopelia and Columba. Auk 118(4): 874-887. PDF plena teksto 
 Vidu la lokon pri Migrokolombo (Passenger Pigeon) ĉe Ĵus Formortintaj Bestoj (Recently Extinct Animals).
 Mahler, Bettina & Tubaro, Pablo L. (2001): Relationship between song characters and morphology in New World pigeons. Biological Journal of the Linnean Society 74(4): 533–539. (HTML resumo)
 David Allen Sibley (2000): The Sibley Guide to Birds. Alfred A. Knopf, New York. ISBN 0-679-45122-6

 Eksteraj ligiloj 

 Filmoj de Strivosta kolombo ĉe Interreta Birdo Kolekto
  Anglalingva ejo pri Strivosta kolombo

Kategorio:Kolombedoj
Kategorio:Nearktisa faŭno
Kategorio:Neotropisa faŭno
Kategorio:Birdoj de Ameriko